stanford-oval/wikipedia huggingface dataset:
הוברט פולק
הערות שוליים

1 2  הוברט פולק באתר GRAVEZ
↑   Smith, Michael (1999) Foley: The spy who saved 10,000 Jews. London: Hodder & Stoughton. ISBN 0-340-76603-4.
↑  Naomi Shepherd: Wilfrid Israel, German Jewry's Secret Ambassador by Weidenfeld and Nicolson, London, in 1984
↑  נעמי שפהרד: וילפריד ישראל - שגריר ללא ארץ, מוסד ביאליק, 1989
↑  הוברט פולק: קפטן פוליי ודיווחים אחרים, The Wiener Library p.ii.a no. 492 02/34c
| --- | --- |
בקרת זהויות :  NLI: 987007368446205171  VIAF: 49151963681600311274   WorldCat (עם VIAF): 49151963681600311274 
תעודת הזהות של הוברט פולק עם חותמת הגסטפו
אדם דליות ואביו הוברט פולק בעת הסרטת הסרט הדוקומנטרי "האיש הנעלם - הסיפור של וילפריד ישראל"
הוניזן

| --- | --- |
אין תמונה חופשית
 מידע כללי
 גובה:  2,454 מטר
 מדינה:  שווייץ 
 מיקום:  שווייץ שווייץ, קנטון ברן
 רכס הרים:  האלפים הברניים
 אורך הרכס:  100 קילומטר
 קואורדינטות:  46°34′38″N 7°34′59.5″E﻿ / ﻿46.57722°N 7.583194°E﻿ / 46.57722; 7.583194
  (למפת שווייץ מוגדלת) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.הוניזן(למפת שווייץ רגילה) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.הוניזן(למפת ברן רגילה) ברן ביל/ביין תון בורגדורף לנגנטל שפיץהוניזן(למפת ברן מוגדלת) ברן ביל/ביין תון בורגדורף לנגנטל שפיץהוניזן
 
הוניזן (Hohniesen) (נקרא גם בונדיהורן (Bündihorn)) הוא הר ברכס האלפים הברניים המתנשא לגובה של 2,454 מטר, וממוקם בקנטון ברן בשווייץ.
גאוגרפיה

הוניזן הוא ההר האמצעי ברכס ההרים המפריד בין העמקים קנדר (Kandertal) ופרוטיג (Frutigtal) לבין העמקים זימן (Simmental) ודיאמטיג (Diemtigtal), המתחיל בהר ניזן שצופה על העיר שפיץ ואגם תון, וכולל את ההרים פרומברגהורן דרוננגאלם הוניזן מאנליפלואה גסור ואלבריסטהורן.
ההר שוכן בין הר הדרוננגאלם מצפון וההר מאנליפלואה מדרום.
למרגלותיו בעמק פרוטיג שוכנת העיירה פרוטיגן, ומצדו השני בעמק דיאמטיג נמצא הפארק האזורי דיאמטיג.
בצדו הצפון מערבי של ההר שוכן אגם מיינפאלסילי. (Meienfallseeli)
ה'תר"ז

ה'תר"ז (5,607) ובקיצור תר"ז – היא שנה עברית  אשר החלה ביום א' בתשרי, אור ל-21 בספטמבר 1846, והסתיימה ביום כ"ט באלול, 10 בספטמבר 1847.
המולד של תשרי חל ביום שני, 0 שעות ו-565 חלקים. לפיכך זו שנה מסוג בשה. איננה מעוברת, ואורכה 355 ימים.
זו שנת שמיטה, ושנת 2 במחזור העיבור ה-296. תקופת ניסן שבשנה זו היא תחילת שנת 7 (סימנה זידא) במחזור השמש ה-201.
שנה זו היא שנת 1,778 לחורבן הבית, ושנת 2,158 לשטרות.
אירועים

ט' בטבת - איווה מתקבלת כמדינה ה-29 של ארצות הברית
ט"ו בטבת - העיר ירבה בואנה בקליפורניה משנה שמה לסן פרנסיסקו
נולדו

ב' בטבת - רבי אברהם מתתיהו פרידמן, "הצדיק משטפנשט"
י"ד בטבת - רבי יצחק יעקב רבינוביץ, האדמו"ר בעל ה"דברי בינה" מביאלא
כ"ה בשבט - תומאס אלווה אדיסון, מגדולי הממציאים בכל הזמנים (נפטר ב-ה'תרצ"ב)
ט"ו באדר א' - אלכסנדר גרהם בל, ממציא (נפטר ב-ה'תרפ"ב)
כ"ט בניסן – רבי יהודה אריה ליב אלתר מגור, בעל ה"שפת אמת" (נפטר ב-ה'תרס"ה)
ט"ו באב – רבי אריה ליבש הורוויץ, רבה של סטאניסלב (נפטר ב-ה'תרס"ט)
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
הוברט זודאנט

| --- | --- |
אין תמונה חופשית
 לידה:  16 במרץ 1946 (בן 78) מאסטריכט, הולנד 
 מוקד פעילות:  ממלכת ארצות השפלה 
 סוגה:  מוזיקה קלאסית 
 פרסים והוקרה:  Guido Cantelli Conducting Competition (1975) 
 
הוברט זודאנט (בהולנדית: Hubert Soudant;‏ נולד ב-16 במרץ 1946) הוא מנצח הולנדי.
ביוגרפיה

זודאנט, יליד מאסטריכט, ניגן בצעירותו בקרן יער. זכה בפרסים בתחרויות ניצוח שונות, בהן התחרות הבינלאומית למנצחים צעירים של בזאנסון, צרפת והתחרות הבינלאומית ע"ש הרברט פון קאראיין בברלין עם תזמורת טוקיו.
זודאנט כיהן כמנהל מוזיקלי בתזמורת אוטרכרט בשנים 1974 עד 1980, בתזמורת הפילהרמונית החדשה של צרפת מ-1981 עד 1983, בתזמורת טוסקניני מ-1988 עד 1992, בתזמורת הלאומית של פיי דה לה לואר מ-1993 עד 2004 ובתזמורת המוצרטיאום של זלצבורג מ-1994 עד 2004. כמו כן כיהן זודאנט כמנצח אורח ראשי של התזמורת הסימפונית של מלבורן. בצרפת. באוקטובר 1999 התמנה למנצח אורח ראשי של התזמורת הסימפונית של טוקיו, ולמנהלה המוזיקלי בספטמבר 2004. זודאנט סיים את תפקידו בטוקיו בשנת 2014.
הוברט זודאנט ניצח על התזמורות החשובות ביותר באירופה, בהן הפילהרמונית של ברלין, התזמורת הפילהרמונית של לונדון, התזמורת הסימפונית של לונדון, הפילהרמונית של מינכן ותזמורת האקדמיה למוזיקה סנטה צ'צ'יליה ברומא. כן ניצח על התזמורת הסימפונית של סידני, התזמורת הסימפונית של סיאול ועוד. כמנצח אופרה ניצח כמעט על כל תזמורות בתי האופרה באיטליה, בהם לה סקאלה מילאנו, קטניה, פלרמו ואחרות.
הערות שוליים

↑  צ'יהו איוצ'י, "הולנדי מעלה את תזמורת טוקיו לגבהים חדשים", יפן טיימס, 4 באפריל 2008
↑  "הוברט זודאנט באתר "עולם המוזיקה"
↑  ביוגרפיה של הוברט זודאנט באתר "אריין ארטיסט"(באנגלית)
| --- | --- |
בקרת זהויות :  NLI: 987007334585205171  PLWABN: 9810675368405606  BnF: cb138999354 (data)  CiNii: DA14079461  GND: 134982371  ISNI: 0000 0000 6311 2422  LCCN: n85300293  MusicBrainz: a1003340-8163-4156-b07c-b3f04b8955a0  NKC: jx20141008003  SNAC: w6ms4pfz  SUDOC: 080668410  VIAF: 74038880   WorldCat (עם VIAF): 74038880
ה'תר"י

ה'תר"י (5,610) ובקיצור תר"י – היא שנה עברית  אשר החלה ביום א' בתשרי, אור ל-17 בספטמבר 1849, והסתיימה ביום כ"ט באלול, 6 בספטמבר 1850.
המולד של תשרי חל ביום שני, 15 שעות ו-746 חלקים. לפיכך זו שנה מסוג בשה. איננה מעוברת, ואורכה 355 ימים.
זו שנה שלישית לשמיטה, ושנת 5 במחזור העיבור ה-296. תקופת ניסן שבשנה זו היא תחילת שנת 10 (סימנה ילאז) במחזור השמש ה-201.
שנה זו היא שנת 1,781 לחורבן הבית, ושנת 2,161 לשטרות.
נולדו

רבי שמואל וינברג מסלונים (נפטר י"ט בשבט ה'תרע"ו)
כ"ח באייר - הרב  שמעון סופר מערלוי (נספה בשואה בשנת ה'תש"ד)
ג' באלול - הרב יהונתן אליאשברג - רבן של פומפיאן, מריאמפולה ווולקוביסק, מעסקני חובבי ציון (נפטר בה'תרנ"ט).
נפטרו

כ"א בטבת - הרב ישראל דב בער ב"ר יוסף מווילדניק, מחברו של "שארית ישראל" (בעל הידית)
כ"ט באייר - רבי מאיר מפרמישלאן
ד' בסיוון – רבי אברהם בנימין זאב המבורג, ראש ישיבת פיורדא האחרון, מבכירי רבני אשכנז בראשית המאה ה-19. (נולד בכ"ז בטבת ה'תק"ל)
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
ה'תקל"ו

י"ז בתמוז ה'תקל"ו - 4 ביולי 1776 - הכרזת העצמאות של ארצות הברית.
ה'תקל"ו (5,536) ובקיצור תקל"ו – היא שנה עברית  אשר החלה ביום א' בתשרי, אור ל-25 בספטמבר 1775, והסתיימה ביום כ"ט באלול, 13 בספטמבר 1776.
המולד של תשרי חל ביום שני, 3 שעות ו-911 חלקים. לפיכך זו שנה מסוג בשה. איננה מעוברת, ואורכה 355 ימים.
זו שנה שישית לשמיטה, ושנת 7 במחזור העיבור ה-292. תקופת ניסן שבשנה זו היא תחילת שנת 20 (סימנה כיוז) במחזור השמש ה-198.
שנה זו היא שנת 1,707 לחורבן הבית, ושנת 2,087 לשטרות.
אירועים

נדפסה "מהדורה קמא" של ספר השו"ת נודע ביהודה מאת רבי יחזקאל לנדא, אחד מספרי ההלכה העיקריים והחשובים ביותר עד ימינו.
י"ז בתמוז - 4 ביולי 1776 - הכרזת העצמאות של ארצות הברית.
נולדו

רבי יצחק מאיר השיל (ז'ינקוב), אדמו"ר מז'ינקוב
נפטרו

ל' בניסן - רבי יעקב עמדן (יעב"ץ) - מגדולי הרבנים במאה ה-18
כ"ב באב – רבי יוסף שטיינהארט, רבה של פיורדא, ומגדולי הפוסקים בדורו.
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
הולדן HZ

| --- | --- |

הולדן HZ דגם Premier סדאן
 מאפיינים כלליים
 יצרן:  ג'נרל מוטורס-הולדן (General Motor Holden)
 שנות ייצור:  1977–1980
 הרכבה:  אוסטרליה אוסטרליה  ניו זילנד ניו זילנד
 מודל קודם:  הולדן HX
 מודל אחריו:  Holden Commodore (VB) (אנ')  הולדן WB (מסחריות וטנדרים מסוג "utility")
 חברת אם:  ג'נרל מוטורס
 אורך:  4,762-4,940 מ"מ (דגם Kingswood)
 רוחב:  1,880-1,887 מ"מ (סדאן) (דגם Kingswood)
 גובה:  1,372-1,397 מ"מ (דגם Kingswood)
 משקל:  1,336-1,472 ק"ג (דגם Kingswood)
 בסיס גלגלים:  2,819-2,896 מ"מ (דגם Kingswood)
 מפרט טכני
 מנוע:  6 צילינדרים, 2,835 סמ"ק המפיק 112 כ"ס, 118 כ"ס  6 צילינדרים, 3,310 סמ"ק המפיק 129 כ"ס (יחס דחיסה 7.8:1) (דגם Premier)  V8 צילינדרים, 4,146 סמ"ק המפיק 161 כ"ס  V8 צילינדרים, 5,000 סמ"ק המפיק 216 כ"ס
 הילוכים:  תמסורת ידנית - 3 מהירויות  תמסורת ידנית - 4 מהירויות  תמסורת אוטומטית - 3 מהירויות מסוג "THM 350"  תמסורת אוטומטית - 3 מהירויות מסוג "400 Turbo-Hydramatic"
הולדן HZ (באנגלית: Holden HZ) היא סדרת מכוניות בתצורות: סדאן 4 דלתות, (מכונית סלון), קופה - 2 דלתות, סטיישן, ומסחרית אשר יוצרו על ידי יצרנית כלי הרכב האוסטרלית ג'נרל מוטורס-הולדן (General Motor Holden), חברת בת של קונצרן ג'נרל מוטורס האמריקאית, בין השנים 1977–1980.
בנוסף דגמי "הולדן HZ" יוצרו ב-ניו זילנד על ידי "ג'נרל מוטורס ניו זילנד" (General Motors New Zealand).
תצורות

סדאן - 4 דלתות
קופה - 2 דלתות
סטיישן - 5 דלתות
מסחרית - 2 דלתות
טנדר - 2 דלתות
דגמים

GTS
Kingswood (סדאן)
Kingswood (סטיישן)
One Tonner
Premier (סדאן)
Premier (סטיישן)
Monaro
Statesman
Sandman
תמונות

הולדן HZ דגם GTS
הולדן HZ דגם Monaro GTS
הולדן HZ דגם GTS
הולדן HZ דגם GTS  - מבט ללוח הבקרה
הולדן HZ דגם GTS
הולדן HZ  דגם Kingswood
הולדן HZ  דגם Kingswood
הולדן HZ  דגם Kingswood
הולדן HZ  דגם Kingswood - סטיישן
הולדן HZ
הולדן HZ  דגם  Premier (סטיישן)
הולדן HZ דגם  Sandman
הולדן HZ דגם  Sandman
הולדן HZ דגם  Sandman
הולדן HZ דגם Statesman SL
הולדן HZ דגם Statesman de Ville   - מבט ללוח הבקרה
הולדן HZ דגם Statesman de Ville
הולדן HZ דגם Statesman de Ville
ראו גם

הולדן FE
הולדן אפולו
הולדן FJ
הולדן HX
הולדן ברוהאם
הולדן WB
הערות שוליים

↑  הולדן HZ - ספציפקציותHolden HZ Technical Specifications Retrieved from www.uniquecarsandparts.com.au on 23 January 2011
↑  הולדן HZ (en) uniquecarsandparts.com.au
↑  הולדן HZ Monaro motoring.com.au/holden-hz-gts-monaro
הדיוויזיה ה-52 (בריטניה)

| --- | --- |

 פרטים
 מדינה:  הממלכה המאוחדת הממלכה המאוחדת
 שיוך:  הצבא הבריטי הצבא הבריטי
 סוג:  דיוויזיה
 אירועים ותאריכים
 תקופת הפעילות:  1908 1921 – 1919 1947 (כ־11 שנים)
 מלחמות:  מלחמת העולם הראשונה מלחמת העולם השנייה
 פיקוד
 דרגת המפקד:   מייג'ור גנרל
הדיוויזיה ה-52 של הצבא הבריטי (לואולנד) היא דיוויזיה בריטית אשר לחמה במלחמות העולם.
היסטוריה > הקמת הדיוויזיה

הדיוויזיה הוקמה בשנת 1908 כחלק מהצבא הטריטוריאלי, שנועד להחליף את יחידות הצבא הסדיר כאשר אלה היו במשימות מעבר לים.
היסטוריה > מלחמת העולם הראשונה

בקיץ 1914 גויסה הדיוויזיה והחלה באימונים, וביוני 1915 לחמה במהלך המערכה בגליפולי כחלק מהקורפוס השמיני. בקיץ 1916 נשלחה הדיוויזיה למצרים, ובאוגוסט אותה שנה היא לחמה בקרב רומני. בשנת 1917 לחמה הדיוויזיה בקרב עזה הראשון ובקרב עזה השני, ולאחר מכן מילאה חלק חשוב בהבסת העות'מאנים בקרב עזה השלישי ואף נטלה חלק בכיבוש ירושלים. באפריל 1918 הועברה הדיוויזיה לחזית המערבית, שם לחמה במהלך מתקפת מאה הימים, ובכלל זה במהלך הקרב השני על הסום וקרב אראס. לאחר המלחמה, בשנת 1919, שוחררו חייליה והדיוויזיה פורקה.
היסטוריה > בין המלחמות

בשנת 1921 הוקמה הדיוויזיה מחדש, כחלק מהצבא הטריטוריאלי. בשנת 1939 הוחלט על הכפלת כוח הצבא הבריטי, ועל בסיס הדיוויזיה הוקמה הדיוויזיה ה-15 (הסקוטית).
היסטוריה > מלחמת העולם השנייה

לאחר הפינוי מדנקירק נשלחה הדיוויזיה לצרפת כחלק מחיל המשלוח הבריטי השני, אולם פונתה תוך זמן קצר במסגרת מבצע אריאל. הדיוויזיה התאמנה בלוחמה הררית, והייתה מיועדת למבצעים בנורווגיה, אולם בסוף מבצעים אלו לא יצאו אל הפועל. בקיץ 1944 הוכפפה הדיוויזיה תחת פיקוד הארמייה המוטסת הראשונה, ואף תוכננה ליטול חלק במבצע מרקט גארדן, אולם לבסוף חלקה במבצע בוטל. בסתיו 1944 נשלחה הדיוויזיה להולנד, שם לחמה בקרב שפך הסכלדה, כחלק מהארמייה הקנדית הראשונה. לאחר מכן לחמה הדיוויזיה בקרבות בגרמניה עד סוף המלחמה, כאשר הקרב האחרון שנטלה בו חלק היה הקרב על המבורג.
היסטוריה > לאחר המלחמה

בשנת 1946 פורקה הדיוויזיה, ובשנת 1947 הוקמה הדיוויזיה הסקוטית ה-51/52, אולם היא פוצלה בשנת 1950 לחטיבה ה-51 (היילנד) ולחטיבה ה-52 (לואולנד), אשר הפכו בשנת 1961 לפיקודים מחוזיים, וכיום הם מהווים את גדודי המילואים של הרגימנט המלכותי של סקוטלנד.
לקריאה נוספת

ג'ון גריינג'ר, "הלחימה על ארץ ישראל-1917", הוצאת מודן והוצאת 'מערכות' של צה"ל, 2012.
פילדמרשל ארצ'יבלד פרסיוול ויוול, מסעי המלחמה בארץ ישראל, הוצאת אריאל, 2007.
סמל הדיוויזיה במלחמת העולם הראשונה
הדיוויזיה ה-39 (האימפריה הגרמנית)

| --- | --- |

סמל מפקדת דיוויזיה בצבא הקיסרי הגרמני
 פרטים
 מדינה:  הקיסרות הגרמנית הקיסרות הגרמנית
 שיוך:   צבא הקיסרות הגרמנית
 סוג:  דיוויזיה
 אירועים ותאריכים
 תקופת הפעילות:  1 באפריל 1899 – 24 בינואר 1919 (19 שנים)
 מלחמות:  מלחמת העולם הראשונה
הדיוויזיה ה-39 (בגרמנית: 39. Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.
היסטוריה

הדיוויזיה הוקמה ב-1 באפריל 1899, וחייליה גויסו מאלזס, ובפרט מאזור שטרסבורג וקולמאר.
עם פרוץ מלחמת העולם הראשונה באוגוסט 1914 הייתה הדיוויזיה חלק מהקורפוס ה-15 בפיקוד ברתולד פון דיימלינג, אשר היה חלק מהארמייה השביעית בפיקוד יוזיאס פון הרינגן. הדיוויזיה השתתפה בקרב מילוז ובקרב לורן, ולאחר מכן לחמה בקרב הראשון על האן ובקרב ארטואה הראשון. בשנת 1915 היא נטלה חלק בקרב איפר השני, ובשנת 1916 לחמה בקרב ורדן ובקרב על הסום. בשנת 1917 היא השתתפה בקרב השני על האן, ובשנת 1918 היא השתתפה במתקפת האביב ובמתקפת מאה הימים. לאחר המלחמה חזרה הדיוויזיה לגרמניה, וב-24 בינואר 1919 פורקה הדיוויזיה.
מפקדים

גנרל-לוטננט מקסימיליאן פון זומר (1 באפריל 1899 - 15 ביוני 1901)
גנרל-לוטננט קרל ליצמן (16 ביוני 1901 - 26 באוגוסט 1907)
גנרל-לוטננט ברונו פון מודרה (27 באוגוסט 1907 - 2 במרץ 1910)
גנרל-לוטננט ארנסט פון בקמיסטר (3 במרץ 1910 - 21 במרץ 1910)
גנרל-לוטננט קורט פון פאבל (22 במרץ 1910 - 21 במרץ 1912)
גנרל-לוטננט תאודור פון ואטר (22 במרץ 1912 - 30 באוגוסט 1914)
גנרל חיל הרגלים הוגו פון קאטן (31 באוגוסט 1914 - 20 בדצמבר 1914)
גנרל-לוטננט הרמן פון ברטרב (21 בדצמבר 1914 - 24 באפריל 1917)
גנרל-מיור ריכרד מינטר (25 באפריל 1917 - 10 בנובמבר 1917)
גנרל-לוטננט יוליוס פון דאוואנס (11 בנובמבר 1917 - 24 בינואר 1919)
לקריאה נוספת

Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
ה'תקכ"ח

ה'תקכ"ח (5,528) ובקיצור תקכ"ח – היא שנה עברית  אשר החלה ביום א' בתשרי, אור ל-24 בספטמבר 1767, והסתיימה ביום כ"ט באלול, 11 בספטמבר 1768.
המולד של תשרי חל ביום רביעי, 15 שעות ו-164 חלקים. לפיכך זו שנה מסוג הכז. איננה מעוברת, ואורכה 354 ימים.
זו שנה חמישית לשמיטה, ושנת 18 במחזור העיבור ה-291. תקופת ניסן שבשנה זו היא תחילת שנת 12 (סימנה יביגז) במחזור השמש ה-198.
שנה זו היא שנת 1,699 לחורבן הבית, ושנת 2,079 לשטרות.
אירועים

ה' בתמוז – טבח אומן: המורדים ההיידמקים בראשות מקסים זליזניאק ואיוואן גונטה כובשים את העיר אומן ורוצחים למעלה מ-2,000 יהודים
רבי שמחה מדעסוי התמנה כרבה של דסאו.
הודפס הספר העברי הראשון בתוניס בבית דפוס יהודי, ספרו של רבי יצחק לומברוזו, "זרע יצחק".
נולדו

י"ג בסיוון – רבי פרץ זאבל איגר, רב פוסק ואב"ד בעיר בראונשווייג והמחוז בגרמניה (נפטר ה'תר"ג).
רבי משה זאב מרגליות, רב ופוסק הלכה ליטאי, רבן של טיקטין וביאליסטוק ומחבר הספרים "מראות הצובאות" ו"אגודת אזוב" (נפטר ה'תק"ץ).
רבי חיים יהודה ישראל, רבה של רודוס (נפטר ה'תקפ"ט).
רבי יצחק אריה וורמסר, "הבעל שם ממיכלשטאדט", רב אשכנזי, ובעל שם.
רבי אריה לייב צינץ (משוער),  מגדולי הדור בפולין ומזרח אירופה במאה ה-19.
רבי מנחם מנדל הגר מקוסוב, אבי שושלת חסידות קוסוב וחסידות ויז'ניץ (נפטר ה'תקפ"ו).
נפטרו

כ"ג בתשרי – רבי יצחק סג"ל לנדא, מגדולי יהדות אשכנז במחצית הראשונה של המאה ה-18. רבן של קהילות יהודיות חשובות: אפטא, זולקווא, לבוב והמחוז, וקראקא. (נולד בה'תמ"ט)
ט"ז בשבט – רבי אביעזרי זליג אוירבך, רב גרמני-אלזסי, מתלמידי רבי יהונתן אייבשיץ. (נולד בי"ז בחשוון ה'תפ"ו)
ג' באב – רבי יוסף בן ג'וייא, מחכמי צפת וירושלים, שד"ר כוללות צפת, ומחבר ספר ההלכה "טל אורות" על ל"ט אבות מלאכה.
י' באב – רבי מסעוד חי רקח, מרבני טריפולי שבלוב, מחבר "מעשה רקח" על משנה תורה לרמב"ם.
רבי יוסף מולכו, רב ודיין בסלוניקי, מחבר "שולחן גבוה" (נולד ה'תנ"ב).
רבי אשר קמץ, רבה של טיקטין.
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
הולדן WB

| --- | --- |

Holden WB, שנת 1980 - טנדר מסוג "utility"
 מאפיינים כלליים
 יצרן:  ג'נרל מוטורס-הולדן (General Motor Holden)
 שנות ייצור:  1984 – 1980
 יחידות שיוצרו:  60,231
 הרכבה:  אוסטרליה אוסטרליה
 מודל קודם:  הולדן HZ (טנדרים ומסחריות)
 חברת אם:  ג'נרל מוטורס
 אורך:  4,938 מ"מ (טנדר  4,945 מ"מ (מסחרית)  4,897 מ"מ (דגמי "One-Tonner")  5,157 מ"מ (דגמי "Statesman")
 רוחב:  1,887 מ"מ  (דגמי "Utility", "Panel Van ", "One-Tonner")  1,899 מ"מ (דגמי "Statesman")
 גובה:  1,395 מ"מ (טנדר מסוג "utility")  1,603 מ"מ (מסחרית)  1,420 מ"מ (דגמי "One-Tonner")  1,370 מ"מ (Statesman DeVille)  1,390 מ"מ (Statesman Caprice)
 משקל:  1,681-1,395 ק"ג (ריק)
 בסיס גלגלים:  2,985 מ"מ
 מפרט טכני
 מנוע:  6 צילינדרים, 3,298 סמ"ק  V8 צילינדרים, 4,142 סמ"ק  V8 צילינדרים, 5,044 סמ"ק
 הילוכים:  תמסורת ידנית - 3 מהירויות  תמסורת ידנית - 4 מהירויות  תמסורת אוטומטית - 3 מהירויות
הולדן WB (באנגלית: Holden WB) הם סדרות דגמים של טנדר מסוג "utility" ומסחרית במספר תצורות אשר יוצרו על ידי יצרנית הרכב האוסטרלית ג'נרל מוטורס-הולדן (General Motor Holden), חברת בת של קונצרן ג'נרל מוטורס האמריקאית, בין השנים 1984 – 1980.
תצורות

מסחרית - 2 דלתות.
טנדר מסוג "utility" - בתצורת 2 דלתות.
בנוסף יוצרו שלדות רכב מדגם "WB" (בסיס גלגלים 3,058 מ"מ, אורך רכב 4,990 מ"מ) שהותאמו למספר גדלים של ארגזי מטען.
תצורות > דגמים

"Holden Utility".
"Holden Panel Van" - יוצר מ-20 באפריל 1980.
"Kingswood Utility" - יוצר מ-20 באפריל 1980.
"Kingswood Panel Van".
"Statesman DeVille" - יוצר מ-22 ביוני 1980.
"Statesman Caprice" - יוצר מ-22 ביוני 1980.
"Statesman DeVille Series II".
"Statesman Caprice Series II".
"HDT Magnum".
תמונות

הולדן WB - טנדר מסוג "utility", שנת 1982
הולדן WB - טנדר מסוג "utility", שנת 1982
הולדן WB - טנדר מסוג "utility"
הולדן WB - טנדר מסוג "utility", מבט לתא הנהג ולוח מחוונים
הולדן WB - טנדר מסוג "utility"
הולדן WB - טנדר מסוג "utility", דגם "Kingswood" שנת 1981
הולדן WB - מסחרית, שנת 1980
הולדן WB - מסחרית
הולדן WB דגם "One Tonner"
הולדן WB 1 Tonner - אמבולנס
הולדן WB 1 Tonner - אמבולנס, שנת 1982
הולדן WB 1 Tonner - אמבולנס
הולדן WB 1 Tonner - אמבולנס
ראו גם

הולדן 48-215
הולדן FE
הולדן אפולו
הולדן FJ
הערות שוליים

↑  "הולדן WB" - מפרט uniquecarsandparts.com.au/holden_WB_technical_specifications
↑  Terry Bebbington & Michel A Malik, 45 Years of Holden, 1994, pages 72-74 ארבעים וחמש שנים ל-"הולדן"
↑  "הולדן WB", טנדר מסוג "utility" - תמונות trucksales.com.au/items/holden/wb
הדיוויזיה ה-389 (ורמאכט)

| --- | --- |
סמל הדיוויזיה
סמל הדיוויזיה
 פרטים
 מדינה:  גרמניה הנאצית גרמניה הנאצית
 שיוך:   ורמאכט
 סוג:  חיל רגלים
 אירועים ותאריכים
 תקופת הפעילות:  1 בפברואר 1942   1 באפריל 1943 – 31 בינואר 1943   8 במאי 1945
 מלחמות:  מלחמת העולם השנייה
 פיקוד
 מפקדים:  ראו בהמשך
הדיוויזיה ה-389 הייתה דיוויזיה של הוורמכאט במהלך מלחמת העולם השנייה. הדיוויזיה לחמה בקרב סטלינגרד, והושמדה במהלך הקרב. לאחר מכן הוקמה הדיוויזיה מחדש, ולחמה בחזית המזרחית עד סוף המלחמה.
היסטוריה > הקמה ראשונה

הדיוויזיה הוקמה ב-1 בפברואר 1942, והועמדה תחת פיקוד ארווין ינקה. הדיוויזיה לחמה במתקפת הקיץ הגרמנית, כחלק מהקורפוסים ה-8 וה-11 לסירוגין במסגרת הארמייה השישית. ב-1 בנובמבר 1942 מונה ינקה למפקד הקורפוס ה-4, ובמקומו מונה אריך מגנוס למפקד הדיוויזיה.
הדיוויזיה לחמה בקרב סטלינגרד כחלק מהקורפוס ה-51, וב-31 בינואר 1943 נכנעו שרידי הדיוויזיה ונלקחו לשבי.
היסטוריה > הקמה שנייה

ב-1 באפריל 1943 הוקמה הדיוויזיה מחדש בברטאן שבצרפת, ובאוקטובר אותה שנה הועברה הדיוויזיה לחזית המזרחית, שם לחמה בקרבות באוקראינה כחלק מקורפוס הפאנצר ה-48 במסגרת הארמייה השמינית. בחורף 1944 לחמה הדיוויזיה בקרב קורסון-צ'רקאסי שם ספגה אבדות כבדות, ולאחר מכן הועברה לגזרה הצפונית, שם לחמה כחלק מהארמייה ה-16. בפברואר 1945 הועברה הדיוויזיה לפרוסיה המזרחית, שם לחמה כחלק מהארמייה השנייה בקרבות בפרוסיה המזרחית עד סוף המלחמה.
מפקדים > הקמה ראשונה

ארווין ינקה (1 בפברואר 1942 - 1 בנובמבר 1942)
אריך מגנוס (1 בנובמבר 1942 - 19 בינואר 1943)
מרטין לאטמן (19 בינואר 1943 - 31 בינואר 1943)
מפקדים > הקמה שנייה

ארווין גרלאך (1 באפריל 1943 - 12 בנובמבר 1943)
קורט קרוזה (12 בנובמבר 1943 - 30 בנובמבר 1943)
פאול הרברט פרסטר (30 בנובמבר 1943 - 1 באפריל 1944)
ורנר האם (1 באפריל 1944 - 30 בספטמבר 1944)
פריץ בקר (30 בספטמבר 1944 - 8 במאי 1945)
ה'תקל"ז

ה'תקל"ז (5,537) ובקיצור תקל"ז – היא שנה עברית  אשר החלה ביום א' בתשרי, אור ל-14 בספטמבר 1776, והסתיימה ביום כ"ט באלול, 1 באוקטובר 1777.
המולד של תשרי חל ביום שישי, 12 שעות ו-707 חלקים. לפיכך זו שנה מסוג זחג. היא מעוברת, ואורכה 383 ימים.
זו שנת שמיטה, ושנת 8 במחזור העיבור ה-292. תקופת ניסן שבשנה זו היא תחילת שנת 21 (סימנה כאלאא) במחזור השמש ה-198.
שנה זו היא שנת 1,708 לחורבן הבית, ושנת 2,088 לשטרות.
אירועים

עליית החסידים לארץ ישראל בהנהגתו של רבי מנחם מנדל מוויטבסק ורבי אברהם מקאליסק.
נולדו

כ"ט באייר - הרב יצחק גויטע
אלול - נתן מאיר רוטשילד, מייסד הענף האנגלי במשפחת רוטשילד.
נפטרו

י"ב בתשרי – רבי אברהם המלאך, בנו של המגיד ממזריטש.
י' בשבט – רבי שלום שרעבי
לוח שנה > מאפייני לוח השנה

שנה מסוג זחג, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
היסטוריה של עם ישראל
הדיוויזיה ה-50 (בריטניה)

| --- | --- |

 פרטים
 מדינה:  הממלכה המאוחדת הממלכה המאוחדת
 שיוך:  הצבא הבריטי הצבא הבריטי
 סוג:  דיוויזיה
 אירועים ותאריכים
 תקופת הפעילות:  1908 1921 1947 – 1919 1945 1961 (כ־11 שנים)
 מלחמות:  מלחמת העולם הראשונה מלחמת העולם השנייה
 פיקוד
 דרגת המפקד:   מייג'ור גנרל
הדיוויזיה ה-50 של הצבא הבריטי (נורת'מבריה) היא דיוויזיה בריטית אשר לחמה במלחמות העולם.
היסטוריה > הקמת הדיוויזיה

הדיוויזיה הוקמה בשנת 1908 כחלק מהצבא הטריטוריאלי, ונועדה להחליף את הצבא הסדיר כאשר הוא היה במשימות בחו"ל. בשנת 1907 מונה רוברט באדן פאוול למפקד הדיוויזיה, והוא פיקד עליה עד לשנת 1910.
היסטוריה > מלחמת העולם הראשונה

בקיץ 1914 גויסה הדיוויזיה והחלה באימונים, וב-15 באפריל 1915 נשלחה הדיוויזיה לצרפת. עם הגיעה לצרפת נשלחה הדיוויזיה לפלנדריה, שם לחמה בקרב איפר השני. לאחר מכן לחמה הדיוויזיה בקרבות השונים בחזית המערבית, ובכלל זה הקרב על הסום, קרב אראס, מתקפת האביב ומתקפת מאה הימים. לאחר המלחמה שוחררו חיילי הדיוויזיה, וב-19 במרץ 1919 פורקה הדיוויזיה.
היסטוריה > בין המלחמות

בשנת 1921 הוקמה הדיוויזיה מחדש, כחלק מהצבא הטריטוריאלי, ובמהלך שנות ה-30 היא הוסבה לדיוויזיה ממונעת, ובשל כך צומצמה לשתי חטיבות בלבד.
היסטוריה > מלחמת העולם השנייה

עם פרוץ מלחמת העולם השנייה נשלחה הדיוויזיה לצרפת, ועל בסיס יחידותיה הוקמו חטיבות חדשות, אשר באוקטובר שימשו להקמת הדיוויזיה ה-23. הדיוויזיה לחמה בגבורה במהלך המערכה על צרפת ועל ארצות השפלה, ואף לחמה לצד הדיוויזיה ה-5 במהלך קרב אראס, ולאחר מכן פונתה בחזרה לבריטניה במהלך הנסיגה מדנקרק. בבריטניה חוזקה הדיוויזיה בחטיבה ה-69 שנלקחה מהדיוויזיה ה-23 שפורקה, והיא הוצבה תחת פיקוד הקורפוס ה-5, ומנובמבר 1940 תחת פיקוד הקורפוס ה-8. באפריל 1941 נשלחה הדיוויזיה לצפון אפריקה, תחת פיקודו של ויליאם ראמסדן. בתחילה יחידות הדיוויזיה נשלחו לקפריסין ולסוריה, ורק החטיבה ה-150 נשלחה למדבר המערבי, ובפברואר 1942 רוכזה הדיוויזיה במצרים. הדיוויזיה לחמה בקרבות השונים של המערכה במדבר המערבי, ובכלל זה בקרב גזאלה, קרב אל עלמיין הראשון וקרב אל עלמיין השני, ולאחר מכן לחמה בקרבות המערכה בתוניסיה תחת פיקודו של ג'ון ניקולס.
בקיץ 1943 השתתפה הדיוויזיה בפלישת בעלות הברית לסיציליה, ובאוקטובר היא הוחזרה לבריטניה על מנת להתכונן לפלישה לצרפת. ב-6 ביוני 1944 נחתו כוחות הדיוויזיה בפיקודו של דאגלס גרהאם בחוף גולד כחלק מהקורפוס ה-30, ולאחר מכן לחמו בקרבות הקשים בנורמנדי, ובכלל זה הקרב על קן וקרב פאלז. בספטמבר 1944 השתתפו כוחות הדיוויזיה בשחרור בלגיה, ולאחר מכן לחמו במבצע מרקט גארדן. בנובמבר 1944 פוזרו יחידות הדיוויזיה בין הדיוויזיות השונות והדיוויזיה הפכה לדיוויזיית מילואים, ובאוגוסט 1945 נשלחה הדיוויזיה לנורווגיה.
היסטוריה > לאחר המלחמה

לאחר המלחמה נותרה הדיוויזיה ככוח מילואים של הצבא הטריטוריאלי, ובשנת 1962 פורקה הדיוויזיה.
סמל הדיוויזיה במלחמת העולם הראשונה